rlitschk/wikidir huggingface dataset:
Diedrich Rohdenburg (* 4. Oktober 1723 in Ballin; † 24. Dezember 1804 in Uthleer) weer en düütschen Jurist. Rohdenburg is an’n 4. Oktober 1723 as Söhn von Diedrich Rohdenburg in Ballin boren. He hett later op’n Hoff Cleve leevt. He weer Notar un lange Johren Gerichtsverwalter von de Gerichten Swonewebel, Meyenborg, Neenhusen un Kassbrook. Rohdenburg hett an’n 15. Mai 1754 in Uthleer Sophie Margreth Elisabeth Staffhorst (29. August 1722–29. Mai 1789) freet. De beiden harrn de Kinner Johann Diederich (29. Juli 1756–1. Mai 1823), Eleonora Sophie (7. Oktober 1757–31. Januar 1842), Christoph Rudolph (22. März 1759–7. Februar 1840; Gerichtsverwalter) un Rebecca Elisabeth (4. Oktober 1762–28. Juni 1832). He is an’n 24. Dezember 1804 in Uthleer doodbleven un dor an’n 3. Januar 1805 begraven worrn. http://www.online-ofb.de/famreport.php?ofb=uthlede&ID=I3025
Ludolf Ulrich Fromme (* 28. August 1813 in Iber; † 12. Mai 1896 in Lümborg) weer en düütschen Verwaltungsbeamten un Politiker. Fromme is 1813 in Iber boren. He weer in Hannover op School un hett von 1832 bet 1835 Juristeree an de Universität Göttingen studeert. Dor is he 1832 Maat von dat Corps Hannovera worrn. 1835 is he in’n hannöverschen Verwaltungsdeenst gahn un weer toeerst Auditer bi dat Amt Syke un denn bi dat Amt Rodenborg. Dor is he 1840 Amtsassesser worrn. 1841 is he as Amtsassesser na Meyenborg wesselt un is dor bet 1852 Gerichtsverwalter von de Gerichten Swonewebel, Meyenborg, Neenhusen un Kassbrook ween. 1852 bet 1859 weer he Amtmann von dat Amt Dannbarg un von 1860 bet 1881 Böverbörgermeester von de Stadt Lümborg. 1863 is Fromme Maat von de Landssynood worrn. Von de Wahl in’n August 1867 bet to de Rieksdagswahl 1871 weer he för den Wahlkreis 16 (Lümborg, Soltau, Winsen) Afornten von de Natschonalliberale Partei in’n Rieksdag von’n Noorddüütschen Bund un dormit ok in dat Tollparlament. Bi de Wahl 1867 weer he Kannedaat för den Wahlkreis Hannover 28 (Lümborg) för dat Prüüßsche Aforntenhuus. He hett aver blots 6,1 % von de Stimmen kregen un kunn sik nich
Johann Heinrich Castendyk (* 29. Dezember 1795 in Bremen; † 31. Dezember 1833 in Baden-Baden) weer en dütschen Verwaltungsbeamten. Castendyk is 1795 as Söhn von Gesche Catharine, borene Smidt (22. Mai 1775–10. November 1827), un den Bremer Raadsherr Gerhard Castendyk (23. September 1769–23. November 1801) boren. De Moder weer de Süster von’n Bremer Börgermeester Johann Smidt. Castendyk hett von 1816 bet 1821 Juristeree an de Universitäten Göttingen, Heidelberg un Tübingen studeert. Mit en Dokterarbeid bi Eduard Schrader is he 1821 in Tübingen Dr. jur. worrn. Castendyk harr en Fründschop mit’n Dichter Wilhelm Hauff, de bi een von sien Besöken bi Castendyk sien Phantasien im Bremer Ratskeller schreven hett. Castendyk is 1821 Avkaat in Bremen worrn. Nadem de Stadt Bremerhoben grünnt worrn is, hett em de Bremer Senaat 1827 to’n Amtmann von dat Amt Bremerhoben maakt. Nadem Castendyk wohrschienlich 1830/1831 de Tuberkuloos kregen hett, hett em Johann Daniel Thulesius vertreden. 1833 is Castendyk dör dat Lungenlieden doodbleven. Thulesius is denn sien Nafolger ween. Herbert Schwarzwälder: Das Große Bremen-Lexikon. Edition Temmen, Bremen 2003, ISBN 3-86108-693-X. Albrecht Willer: Die Korrespondenz des Amtmanns Castendyk mit den Bremer Behörden 1827–1830. Bremerhaven 2011. Dokterarbeid: Quaestionis, quaenam sit causa differentiae in jure Romano celebratae inter res mancipi
Castendyk is de Familiennaam von Bruno Castendyk (1771–1814), düütschen Jurist un Senater, Gerhard Castendyk (1769–1801), düütschen Jurist un Senater, Johann Heinrich Castendyk (1795–1833), düütschen Jurist un Amtmann, Oliver Castendyk (* 1960), düütschen Medienrechtler. Kiek ok bi: Castendyck, Kastendiek. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Georg Wilhelm (von) Gröning (* 27. Februar 1817 in Bremen; † 31. März 1871 in Bremerhoben) weer en düütschen Verwaltungsbeamten. Gröning is 1817 as Söhn von Dorothea Elisabeth, borene Scharf (11. August 1797–8. November 1874), un den Syndikus Albert Georg Benjamin von Gröning (1. September 1784–20. November 1843) in Bremen boren. Albert Wilhelm von Gröning weer sien Broder. Von 1837 bet 1840 hett he an de Universitäten Bonn un Göttingen Juristeree studeert un sien Dr. jur. maakt. De Staatsprüfung hett he an’n 18. Dezember 1840 bi dat Oberappellatschoonsgericht Lübeck maakt un is 1841 in Bremen as Avkaat tolaten worrn. He hett ok för den Bremischen Beobachter schreven. Von’n 16. Oktober 1850 bet to sien Dood 1871 weer he Amtmann von dat Amt Bremerhoben. Gröning hett an’n 11. Januar 1855 in Bremen Luise Marie Motz freet. http://www.einegrossefamilie.de/egf/abfrage.pl?sprache=de&aktion=person_zeigen&person_id=47150 Normdaten: GND: 1034737309 (OGND, AKS) | VIAF: 301474112 | Wikipedia-Personensöök
De Westgoten oder Visigoten sünd een Volksgrupp in de Tiet vun de late Antike ween. De Westgoten sünd een vun de twee Delen vun dat Volk vun de Goten, dat sik an't Enne vun dat tweede Jahrhunnert nah Christus upspleten hett in de Westgoten/Visigoten un de Ostgoten/Ostrogoten. Wahrschienlich hett de Naam Westgoten nix mit de Himmelricht to kriegen, just so wenig, as bi de Ostgoten. Een kann sik nich goot vörstellen, dat een Stamm vun de Germanen sik sienen Namen nah den Westen geven hett, de Himmelsricht, wo de Sünn ünnergahn deit. Dat warrt vörslahn, den Namen Westgoten oder Visigoten as een Ökelnamen to verstahn, wo sik de Westgoten mit dickdoon wullen. Visigoti kann nämlich in jem ehre Spraak gode Goten oder ok Goten mit Kuraasch heten. In dat Johr 378 maken de Westgoten eenen Upstand gegen dat röömsche Riek. Bi de Slacht vun Adrianopel (hüdigendags Edirne in den europääschen Deel vun de Törkie) hefft se een röömsche Armee slahn. De röömsche Kaiser Valens hett dorbi den Dood funnen. In dat Johr 410 plünnern de Westgoten ünner jem ehren König Alarich I. Rom. Nah dat Enn vun dat weströömsche Riek 476 bleben de Westgoten noch 250 Jahr lang een wichtige
Friedrich August Schultz (* 5. Januar 1835 in Lüchow; † 2. April 1905 in Bremen) weer en düütschen Politiker. Schultz is 1835 in Lüchow boren. He weer von 1871 bet 1878 Amtmann von dat Amt Bremerhoben. An’n 31. August 1878 is he na’n Dood von Senater Heinrich Smidt nee in’n Bremer Senaat wählt worrn. He is bet to sien Dood 1905 Senater bleven. Na sien Dood is för em Gustav Wilhelm Dreyer nee in’n Senaat wählt worrn. He weer 1899 un 1901 Börgermeester von de Stadt Bremen un Präsident von’n Bremer Senaat. Normdaten: GND: 1035130858 (OGND, AKS) | VIAF: 300540540 | Wikipedia-Personensöök
Donald Edward Williams (* 13. Februar 1942 in Lafayette, Indiana; † 23. Februar 2016) weer en US-amerikaansch Astronaut. Williams hett 1964 en Bachelor in Maschinenbau an de Purdue University maakt. 1966 hett he de Utbillen to’n Strahlflugtüüchführer bi de United States Navy afslooten. He weer an Bord vun den Floogtüüchdräger USS Enterprise stationeert un is in’ Vietnamkrieg insgesamt 330 Kampinsätze flaagen. 1973 hett he dat Armed Forces Staff College besöcht un 1974 de U.S. Naval Test Pilot School. Bit 1977 weer he denn Testpilot. In’ Januar 1978 wurr Williams vun de NASA as Astronautenanwärter utwählt. Nah sien Utbillen to’n Shuttlepiloten wurr he an verscheeden Stäen sowohl an dat Kennedy Space Center as ok an dat Johnson Space Center (JSC) insett. Af Juli 1985 weer he stellvertreden Baas vun den Beriek Aircraft Operations an dat JSC; van September 1986 bit Dezember 1988 weer he Baas vun de Afdeelen Mission Support in dat Astronautenbüro. De Mission weer för August 1984 mit de Ruumfähre Discovery plaant. Dat weer de eerste Insatz vun de Discovery ween. De Mission muss aber wegen Verspätungen vun de Bruuklast afseggt wurrn. De Mission wurr denn as STS-51-E plaant. As Crew vörsehn weern Karol Bobko, Donald Williams, Rhea Seddon,
Johann Peter Grünenberg (* 27. Januar 1668 in Horborg; † 5. Januar 1712 in Rostock) weer en düütschen Theoloog. Grünenberg is 1668 as Söhn von en Böverbomeester in Horborg boren. He weer söss Johr in Horborg op School, is denn mit 16 na de School in Celle gahn un een Johr later na Oosterbrook un hett bi Bernhard Sievers Homiletik un Philosophie lehrt. 1686 htt he en Studium an de Universität Helmstidde anfungen. Na Statschonen in Hamborg un Celle keem he 1689 an de Universität Kiel üm sik in’t Dispeteren to öven un den Magister to maken. Nadem he Magister weer, hett he en Studienreis dör Holland un England maakt. He weer von 1691 bet 1694 Rekter von de Latienschool Oterndörp. 1694 hett he den Posten as Rekter von de Latienschool in Horborg annahmen. 1695 hett Hartog Georg Willem von Bruunswiek-Lümborg in’n Pälzer Arvfolgkrieg Grünenberg as Feldpreddiger för dat Brabanter Lager beropen. Nadem 1697 de Freden von Rijswijk slaten worrn is, is Grünenberg na Rostock gahn un hett an de Universität Rostock sien Inauguraldisputatschoon hollen. He hett dor denn an’n 20. Januar 1698 den akadeemschen Graad von en Baccalaureus kregen un is an’n 14. Juli 1698 Perfesser för Theologie un
Siet 1936 hett de Tietschrift Down Beat Umfragen ünner hör Leser över de beleevtesten Jazzmusiker nah Sparten verapenlicht, de Down Beat Reader Poll´s, as ok later anner Jazz-Tietschriften (as Metronome van 1939 bit 1961 oder dat Swing Journal). Se weern un sünd vun groot Bedüüden för de Jazzszene besünners in den USA. Af 1953 keemen Down Beat Critics Polls dorto, bi de de Utwahl to’n Bispeel Midden vun de 1970er Johren vun rund 50 Kritikern weltwiet drapen wurr un 2010 vun 84. Se hemm in de Kategorien Etableert Talent (Established Talent) un New Star (af 1963 Talent deserving wider recognition). Dat weer en Publikumswahl falls nich anner angeven De Kritiker Wahl gevv dat eerst af 1961. Af 2010 hett en Veteran Committee wiedere Musiker ergänzt (separat gelistet). Offizielle Heimstatt is de City Jazz Club vun Universal Studios in Orlando (Florida). 1952: Louis Armstrong 1953: Glenn Miller 1954: Stan Kenton 1955: Charlie Parker 1956: Duke Ellington 1957: Benny Goodman 1958: Count Basie 1959: Lester Young 1960: Dizzy Gillespie 1961: Billie Holiday, Coleman Hawkins (Kritiker) 1962: Miles Davis, Bix Beiderbecke (Kritiker) 1963: Thelonious Monk, Jelly Roll Morton (Kritiker) 1964: Eric Dolphy, Art Tatum (Kritiker) 1965: John Coltrane, Earl Hines (Kritiker) 1966: Bud
Johann Daniel Thulesius (* 9. August 1800 in Bremen; † 12. Juli 1850 in Bremerhoben) weer en düütschen Jurist. Thulesius is 1800 as Söhn von Conrad Heinrich Thulesius boren. He hett Juristeree an de Universitäten Jena, Tübingen un Göttingen studeert un denn in Göttingen sien Dr. jur. maakt. 1823 is he in Bremen Avkaat un Obergerichtsavkaat worrn. He harr en Fründschop mit’n Bremer Börgermeester un Grünner von Bremerhoben (1827) Johann Smidt. 1830 is he as Vertreder för den kranken Amtmann von dat Amt Bremerhoben, Johann Heinrich Castendyk, na Bremerhoben gahn un hett dat Amt na Castendyk sien Dood to’n 2. Mai 1832 kumplett övernahmen. De neegrünnte Stadt hett in disse Tied ehr Havens utboot un is gau opbleiht. Thulesius weer tostännig för de Verwaltung, de Polizei un de Gerichten. De Düütsche Revolutschoon 1848/1849 un de kommunale Sülvsverwaltung schall he kritisch gegenöverstahn hebben. Thulesius is 1850 doodbleven, nadem he sik mit de swarten Pocken ansteken harr. Herbert Schwarzwälder: Das Große Bremen-Lexikon. Edition Temmen, Bremen 2003, ISBN 3-86108-693-X. Normdaten: GND: 1035159198 (OGND, AKS) | VIAF: 301653221 | Wikipedia-Personensöök
De Indogermaansken Sproken is vandage de Spraakfamüilje mit den meusten Sprekers un büinah werrt ollerwegens up’r Welt snackt. Düsse Liste sall de enkelten Sproken, sorteert na de enkelten Sprooktelgen, wüisen. Albaansk Gheg Tosk Arbëresk Arvanitsk Proto-Anatoolsk Hethietsk(†) Luuwske Spraken(†) Luuwsk(†) Lyksche Spraken(†) Lyksch A(†) Milyaansk/Lyksch B(†) Karisk(†) Sideetsk(†) Pisiedsk(†) Lydsk(†) Palaisk(†) Proto-Armenian (†) Klassisket Armeensk (†) Armeensk Austarmeensk Westarmeensk Proto-Baltoslaavske Sproke(†) Baltske Sproken Austbaltske Sproken Lettsk Lettgallsk Litausk Samogietsk Seloonsk (†) Semigaalsk (†) Auldkurisk (†) Westbaltske Sproken(†) Galindsk (†) Aulldpruissisk (†) Sudoovsk (†) Slaavske Sproken Oostslaavske Sproken Auldoostslaavsk (†) Russisk Rutheensk(†) Russiniske Sproke Ukrainsk Wittrussisk Süüdslaavske Sproken Oostsüdslaavske Spraken Auldkerkenslaavsk(†) Bulgaarsk Mazedoonsk Westsüüdslaavske Sproken Sloveensk Serbo-Kroaatsk Bosnisk Kroaatsk Montenegrisk Serbsk Westslaavske Sproken Lechitiske Sproken Auldpoolsk Poolsk Slesisk Pommerske Sproken Kaschiubske Sproke Slovinzisch (†) Polaabsch (†) Tschechisk-Slovaask Tschechisk Slovaaksk Knaanisk (†) Sorbsk Neddersorbske Sproke Böversorbske Sproke Proto-Keltske Sproke Kontinentaalkeltske Sproken (†) Gallsk (†) Lepontsk (†) Galatsk (†) Keltibeersk (†) Ailandkeltske Sproken Goideelsk Auldierske Sproke(†) Iersk Schottsk Gäälsk Manx (†) Brythoonsk Walisisk/Kymrisk Bretoonsk Koornsk(†) Kumbrisk(†) Piktisk (†) Unklssifizeert Noric (†) Proto-Germaansk Austgermaanske Sproken (†) Gootsk (†) Krimgootsk (†) Vandaalsk (†) Burgundsk (†) Noordgermaanske Sproken Auldnoordske Sproke(†) Austnoordsk Däänsk Gotländsk Sweedsk Elfdaalsk Westnoorsk Iesländsk Färöörsk Norn (†) Norweegsk/Noorsk Westgermaanske Sproken Auldhaugdutisk (†) Middelhaugdutisk
Dat Amt Vesack weer en Verwaltungsrebeed un Gericht von de Hansestadt Bremen in Vesack. Dat Leid över dat Amt harr en Amtmann, de ünner den Senaatskommissar för de Havenstäder stünn. Dat Amt dee in’n Noordwesten an dat hannöversche Amt Blomendal grenzen un in’n Oosten an dat hannöversche Amt Leessem. In’n Süüdoosten leeg de Landkreis Bremen un op dat annere Över von de Werser in’n Süüdwesten de ollnbörgschen Ämter Demost un Elsfleth. Dat Amt is 1816 grünnt worrn. Dat Amt hett Opgaven övernahmen, för de in Bremen dat Ünnergericht Bremen tostännig weer. Mit de Rieksjustizgesetten von 1879 sünd Justiz un Verwaltung trennt worrn. Dat Amt Vesack weer blots noch för de Verwaltung tostännig. För de Justiz is dat Amtsgericht Bremen nee inricht worrn. De gröttste Deel von de Opgaven leeg nu bi de Gemeen Vesack un bi dat Amtsgericht. Dat geev keen Bedarf mehr för en utbillten Jurist bi dat Amt. Dorüm hett de Baas von de Polizeiverwaltung dat Leid von dat Amt mit övernahmen. Vermögensverwaltung, Bo-, Füür- un Mellpolizei sünd 1909 an de Gemeen övergahn. 1938 is dat Amt kumplett oplööst worrn. 1816–1836: August Christian Wilmanns 7. September 1836–1850: Gustav Conrad Kulenkamp 3. Februar 1851–1879: Hermann Franz Friedrich Droste ~1904/1908:
Philip Wille (* 2. Oktober 1811 in Wirmekissen; † 30. September 1869 in Külte büi Volkenmissen) was eun plattduitsken Schrüiver un Schoolmeester. Heu schreiv up Waldeggsk Platt. De Papollere. En Blad ter Veränderunge, für Frünge der plattdütsken Sproke. Ut dem Volksliäwen publike macht von Ph. Wille. - Cülte bei Arolsen. 1859 un 1860 Philip Wille in de Datenbank Die niederdeutsche Literatur (hoogdüütsch)
August Koch, (* 10. Januar 1857 in Wrexen; † 1934 in Mengerkissen) was eun evangeelsk Pasteor in Külte büi Volkenmissen. Unner den Pseudonym Philipp Reuber schreiv heu up Waldeggsk Platt. Papolleren un Kremenzen : Ollerhand Niggmären un alle Geschichten in Platdütschk, ut dem Waldeggeschken un der Ümmegiegend / gesammelt von Philipp Reuber. - Arolsen, 1891. - 96 S. De graute Klocke : Plattdütschke Chronik vam Johre 1893 mit Gedichten un Geschichten in Platt- un Ederdütschk für olle Waldegger / gesammelt von Philipp Reuber un Kompenie. - Mengeringhausen : Weigel'sche Hofbuchdruckerei, 1893. - 95 S. De verzauberten Hochtiedsgäste te Schweinspel : En plattdütschk Spiel für dem Durchl. Fürstenpaar up der Kunstutstellunge in Kürbach van Uplänger Mäkens un Burschen am 22. Juni 1912 uptanföhren. Mit and. Waldeggeschken Geschichten / vertallt von Philipp Reuber. - Mengeringshausen : Weigel, 1912. - 12 S. List vun plattdüütschen Schrievers August Koch in de Datenbank Die niederdeutsche Literatur (hoogdüütsch) Normdaten: GND: 106817921X (OGND, AKS) | VIAF: 314890380 | Wikipedia-Personensöök
Elke Wriedt borene Kröger, (* 5. Mai 1941 in Blomesche Wildnis) is en plattdüütsche Schrieversche. Wriedt is 1941 in Bloomesche Wildnis boren un dor ok opwussen. Vun 1959 bis 1964 hett se as Koopfru in Glückstadt un Hamborg arbeidt. Hüüt leevt se as Huusfru in Borsfleth in Sleswig-Holsteen. Bi uns Grootmodder tohuus. Verlag Michael Jung, Kiel 1988, ISBN 3-923525-49-4 Vun Glück un Leev. Verlag Michael Jung, Kiel 1990, ISBN 3-923525-67-2 Minschen achtern Diek. Hinstorff Verlag, Rostock 1992, ISBN 3-356-00451-4 Koornblomen un Wilden Mohn. Hinstorff Verlag, Rostock 1994, ISBN 3-356-00584-7 Minschen un de grote Welt. Husum Druck- und Verlagsgesellschaft, Husum 1999, ISBN 3-88042-920-0
Down Beat is en US-amerikaansch Jazz-Magazin mit de weltwiet hööchste Uplaag un de eerste Tietschrift vun dit Musik-Genres. De wurr dat eerste Mal in’ Juli 1934 in Chicago rutgeven un kummt siet April 1979 weer in jeden Maand herut. Vun Anfang an wurr en „Readers Poll“ för den besten Musiker utschreven. Siet 1953 gifft dat ok en „Critics Poll“ för all Instrumente un Sparten. Disse Utteknungen tellen to de wichtigst Priesen in de Jazzwelt. De Titel Down Beat betreckt sück up de eerste, betoont Telltiet vun en Taktes, de vun den Dirigenten oder Bandleader vertikal nah ünnern (down) slahn wurrd. Dat Magazin wurr in’ Juli 1934 in Chicago vun den Versekerungsvertreder Albert J. Lipschultz grünnd, de Chicagoer Musikern neben Versekerungen ok Rentenversekerungen anbeeden dee. De eerste Utgaav hett acht Sieden umfaat un hett 10 Cents köst. De wichtigste Rivale vun Down Beat weer dat Jazzmagazin Metronome. Tonächst keem dat Blatt eenmal in’ Maand herut, af 1939 tweemal in’ Maand jewiels an’ eersten un fievteihnsten Dag. Van Januar 1946 an bit April 1979 geev dat all twee Week en Utgaav. De inflootriek Vörsitter vun de Musikergewerkschaft James C. Petrillo (kiek recording ban) dwung Lipschultz 1934 dorto, entweder blots Versekerungspolicen an de
Hinrich Schult (latiniseert ok Henricus Praetorius; * 1584 in Eestbrügg; † 25. Januar 1644 in Oterndörp) weer en düütschen Pädagoog. Schult is 1584 as Söhn von Maria un den Pastoor Hermann Schult in Eestbrügg boren. He hett toeerst Huusünnerricht von sien Vader kregen un is later ünner de Rekters Casmann un Schlüter op dat Athenaeum in Stood ween. Na de Tied in Stood is he na dat Johanneum in Hamborg gahn (ünner Magister Sperling). He is Privaatlehrer ween un hett na en poor Johren noch wedder en Studium von de Theologie un orientaalsche Spraken an de Universität Wittenbarg anfungen. Veerunhalv Johren is he in Wittenbarg ween. He weer von 1615 bet 1642 Rekter von de Latienschool Oterndörp. Schult is an’n 25. Januar 1644 in Oterndörp doodbleven un dor an’n 30. Januar begraven worrn. Zeitschrift des Vereins für Hamburgische Geschichte. Band 42, Johann August Meissner, 1953, Sied 181 Fritz Roth: Restlose Auswertungen von Leichenpredigten und Personalschriften für genealogische Zwecke. Band 5, Sülvsverlag 1967, Sied 224 Normdaten: GND: 121766942 (OGND, AKS) | VIAF: 62412840 | Wikipedia-Personensöök
Nicolaus Röper (ok Röpers, Ropers, Roper; * Johren 1620 in Hamborg; † na 1663) weer en düütschen Pädagoog. Röper is in de Johren 1620 in Hamborg boren. He hett sik an’n 4. Mai 1636 op dat Akadeemsche Gymnasium von dat Johanneum in Hamborg inschreven un dor 1639 ünner Joachim Jungius de Disputatschoon Heptas Singularium Opinionum schreven. An’n 3. Juli 1640 hett he sik an de Universität Königsbarg inschreven un is dor in’n April 1642 Magister worrn. An’n 20. Juli 1650 hett he sik an de Universität Griepswoold inschreven. Later weer he an de Universität Wittenbarg. Röper weer von 1662 bet 1663 Rekter von de Latienschool Oterndörp un denn Rekter von de Latienschool Itzho. Na de Tied as Rekter weer he Pastoor in Itzho. Hans Kangro: Joachim Jungius' Experimente und Gedanken zur Begründung der Chemie als Wissenschaft: ein Beitrag zur Geistesgeschichte des 17. Jahrhunderts. F. Steiner, 1968, Sied 322 Johann Martin Müller: Das gelehrte Hadeln. Sülvsverlag, 1754, Sied 108 Normdaten: GND: 121932532 (OGND, AKS) | VIAF: 47630791 | Wikipedia-Personensöök
Adalbert Herrmann (* 27. April 1802 in Lübeck; † 20. April 1889 in Celle) weer en düütschen Pädagoog un Schriever. Herrmann is 1802 as Söhn von Christiane Friederike, borene Knorr (üm 1780–23. Juli 1847), un den Pädagoog Friedrich Herrmann (29. Juni 1775–17. Januar 1819) in Lübeck boren. He weer in Lübeck op dat Katharineum un hett von 1820 bet 1825 an de Universitäten Leipzig un Berlin Philologie un Theologie studeert. Na dat Studium weer he för en Tied Huuslehrer un denn von 1827 bet 1832 Rekter von de Latienschool Oterndörp, de von 1829 af an Progymnasium heten hett. 1832 is he as Kunrekter an dat Gymnasium Göttingen wesselt. An’n 25. Oktober 1833 is he to’n Perfesser un Inspekter beropen worrn un an de Ridderakademie Lümborg wesselt. 1836 is he Direkter von de Ridderakademie worrn. De Akademie gell as ständisch-elitär un is dorüm 1850 (twee Johr na de Revolutschoon von 1848) oplööst worrn. Herrmann is 1851 as Perfesser an dat Gymnasium Celle gahn. 1872 is he in Rohstand gahn. Jenseits des Meeres. 1858 Echoklänge aus Benusia. 1862/1865 Zeitklänge. 1872 Ludwig der Bärtige, der Bayernherzog von Ingolstadt. 1874 Der Brauttausch. 1881 Franz Brümmer: Lexikon der deutschen Dichter und Prosaisten vom Beginn des
Disse Artikel is man blots en Stubben. Du kannst Wikipedia helpen un em verbetern. Evolutschoon oder Evolution (vun lat.: evolvere „greien“, „sik entwickeln“) warrt dat nömmt, wenn sik de Kennteken vun en Populatschoon vun Leevwesen, lütt bi lütt, vun Generatschoon to Generatschoon, ännern doot. De Evolutschoonsbiologie befaat sik mit de Evolutschoonsgeschicht un stellt Theorien up, wo se de Evolutschoon mit verklaren kann. In de Evolutschoonsgeschicht warrt unnersocht, wie dat in de Eerdgeschicht mit de Evolutschoon vun Leevwesen aflopen is. De Kennteken vun de Leevwesen sünd in de Gene fastschreven. De weert wietergeven an de Kinner, wenn se sik vermehren doot. Bi Mutatschonen kaamt allerhand Varianten vun düsse Gene tostanne (Allele). So kann dat angahn, datt sik Kennteken ännert oder ganz nee updükern doot. Evolutschoon gifft dat, wenn bestimmte Allele in en sunnerliche Populatschoon to- oder afnehmt (de Allelfrequenz in’n Genpool ännert sik) un in de Populatschoon denn de Kennteken, de to de Gene tohören doot, roorer oder fökener vörkaamt. Dat passeert vunwegen natüürliche Selektschoon, vunwegen sexuelle Selektschoon oder ok tofällig, dör Gendrift. De Theorie vun de Evolutschoon dör natüürliche Selektschoon is to’n eersten Mol gründlich beschreven wurrn vun Charles Darwin in sien Book The Origin of Species, dat 1859 rutkamen
Simon Hermann Nonnen (* 4. Februar 1777 in Bremen; † 23. Januar 1847 in Bremen) weer een Afkaat un Senator in Bremen un een vun de Bremer Börgermeesters. He weer Söhn vun den Pastor Hermann Nonnen an de Gemeende vun Use lebe Froo un studeer in Göttingen up Afkaat. 1802 hett he dor sienen Doktor maakt. An'n 27.August 1803 al is he Senator in Bremen wurrn. He weer tostännig för de Akzise (den Toll) un hett as Assessor bi't Neddergericht un bi't Gastgericht bi seten. Denn weer he ok noch Morgenspraaksherr bi dat Pelzer-Amt un Direktor vun dat Armenhuus. Inspektor vun dat Armeninstitut un Schottherr is he ok noch wurrn. In de Franzosentiet weer he Maire Adjoint. Nah 1813 is he wedder in den Senat intreden un hett een Masse Ämter öbernahmen. Dorbi güng dat meist üm de Upsicht öber soziale Saken. An'n 23. Februar 1822 is he Börgermeester wurrn. 1825 hett he tohopen mit annere de Bremer Sparkass grünnt.
De Czech Cycling Tour is en Radrennen in Tschechien, dat um de Region vun de tschechisch Stadt Olmütz führt. Eerstmals wurr dat Rennen 2010 utdragen. Vun Anfang an hörr dat to de UCI-Kategorie 2.2 an. 2015 wurr dat in de Kategorie 2.1 herupstuuft. De Rekordsieger is Leopold König, de dat Rennen in Tschechien bitlang tweemal winnen kunn. 2014 kunn eerstmals en utlännsch Fohrer disse Rundfohrt winnen. Dat weer Martin Mortensen ut Däänmark. 2021 Filippo Zana 2020 Damien Howson 2019 Daryl Impey 2018 Riccardo Zoidl 2017 Josef Černý 2016 Diego Ulissi 2015 Petr Vakoč 2014 Martin Mortensen 2013 Leopold König 2012 František Padour 2011 Leopold König